Diari Oficial de la Generalitat Valenciana


Sumari del DOGV 4288, del 09-07-2002 (2002/7056)

RESOLUCIÓ de 3 juny de 2002, de la presidenta de l'Institut Valencià d'Investigacions Agràries, per la qual es convoquen cinc beques de formació de titulats de grau mitjà i sis beques de doctorat.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4288

Data del DOGV
:   09-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7056


Data del document
:   03-06-2002

Organisme emissor
:   Institut Valencià d'Investigacions Agraries

Tipus de document
:   Resolució

Descriptors 

:   * suport econòmic
    * ajuda pública
    * assignació per estudis
    * investigació agronòmica

RESOLUCIÓ de 3 juny de 2002, de la presidenta de l'Institut Valencià d'Investigacions Agràries, per la qual es convoquen cinc beques de formació de titulats de grau mitjà i sis beques de doctorat. [2002/M7056]
  
El Consell Rector de l'Institut Valencià d'Investigacions Agràries (IVIA) en virtut de les atribucions conferides per l'article 6 de la Llei 4/1991, de 13 de març, de creació com a entitat autònoma de la Generalitat Valenciana de l'IVIA, així com l'article 6 del Reglament de l'Institut aprovat pel Decret 233/1991, de 9 de desembre, del Consell de la Generalitat Valenciana, i de conformitat amb els acords del propi Consell Rector de 14 d'abril de 1992 i 4 de novembre de 1994, pels quals es regula l'estada en l'Institut d'estudiants i becaris, en les seues reunions de 25 d'octubre i 20 de desembre de 2001, va acordar convocar cinc beques de formació de titulats de grau mitjà i sis beques de doctorat.
  
En base als acords esmentats, resolc:
  
Primer
  
Convocar cinc beques de formació de titulats de grau mitjà en els següents temes:
  
- Sistemes de suport en la decisió en matèria de fertilització i fertirrigació.
  
- Tècniques de detecció de viroides per mètodes moleculars.
  
- Caracterització de varietats triploides de mandarina
  
- Valoració agronòmica i selecció de nous clons de maduixot adaptats a la Comunitat Valenciana.
  
- Sistemes de detecció ràpida de virosi.
  
Segon
  
Convocar sis beques de doctorat en els temes següents:
  
- Caracterització biològica i molecular del virus de l'esgrogueïment nervat del cogombre. Desenvolupament de mètodes ràpids de diagnòstic.
  
- Valorització de les farines càrniques com a fertilitzants en agricultura.
  
- Tècniques de reg i relacions hídriques en fruiters no cítrics.
  
- Millora del quallat de fruits de tomata de qualitat mitjançant la incorporació de gens de fertilitat de pol·len a baixa temperatura.
  
- Mètodes de cria i control biològic mitjançant parasitoides.
  
- Tolerància i sensibilitat als viroides dels cítrics: efecte de l'hoste com a factor de selecció.
  
Tercer
  
Les beques seran finançades amb càrrec al capítol IV dels pressupostos de l'IVIA.
  
Quart
  
Les bases de les beques de la present convocatòria són les contingudes en els annexos de la present resolució.
  
Moncada, 3 de juny de 2002.- La presidenta de l'Institut Valencià d'Investigacions Agràries: Maria Àngels Ramón-Llin Martínez.
  
ANNEX I
  
Normes generals de procediment d'aplicació a tots els annexos de la present resolució.
  
1. Finalitat de la convocatòria
  
L'objecte d'esta convocatòria és regular el procediment de concessió de les beques que s'especifiquen en els annexos corresponents.
  
2. Sol·licituds i documentació
  
Les sol·licituds, dirigides al director de l'IVIA, podran presentar-se en el Registre General de la Conselleria d'Agricultura, Pesca i Alimentació, carrer d'Amadeu de Savoia, número 2 (València), o en el registre de l'IVIA, a Moncada (València), situat a la carretera Moncada a Náquera, km 4,5, o per qualsevol dels procediments establits en l'article 38 de la Llei de Règim Jurídic de les Administracions Públiques i del Procediment Administratiu Comú. Les sol·licituds es formalitzaran prenent com a model l'imprés normalitzat que figura com a annex A.
  
Quan la sol·licitud es remeta per correu certificat, haurà de presentar-se en la corresponent oficina de Correus, en sobre obert perquè puga estampar-se el segell de la data en l'imprés de la sol·licitud.
  
En les sol·licituds s'indicarà la beca a la qual es concorre i el tema, i s'hi adjuntarà la següent documentació:
  
- Fotocòpia compulsada de l'expedient acadèmic, en què figuren les qualificacions obtingudes i les dates d'estes.
  
- Currículum en què s'acrediten documentalment altres mèrits.
  
- Fotocòpia compulsada del document nacional d'identitat, o del document equivalent en el cas de nacionals de països membres de la Unió Europea.
  
3. Termini de presentació de sol·licituds
  
Les sol·licituds podran presentar-se des del dia següent de la publicació d'esta resolució en el Diari Oficial de la Generalitat Valenciana fins a les 14.00 hores del dia 19 de setembre d'enguany.
  
4. Composició de les comissions avaluadores i sistema de selecció
  
La comissió que ha d'avaluar els mèrits dels aspirants i que elevarà la corresponent proposta a la presidenta de l'Institut, estarà formada pels següents membres:
  
President: el director de l'IVIA
  
Secretari: el secretari de l'IVIA
  
Vocals:
  
- L'investigador responsable de la direcció de la beca o de la estada de formació
  
- Dos investigadors pertanyents a la plantilla de personal de l'IVIA
  
Els dos investigadors de l'IVIA, que han d'integrar-se en la comissió com a vocals, així com els qui hagen de substituir, en cas de necessitat, el president, el secretari o qualsevol dels vocals, seran nomenats pel vicepresident primer de l'IVIA.
  
La comissió es reunirà per a la selecció de candidats, alçarà acta de la reunió i elevarà proposta raonada a la presidenta de l'Institut, en els 30 dies següents a la finalització del termini per a la presentació de sol·licituds.
  
5. Resolució
  
La concessió de les beques es realitzarà per resolució de la presidenta de l'IVIA. Les resolucions d'adjudicació es publicaran en el Diari Oficial de la Generalitat Valenciana, i es consideraran denegades les sol·licituds que no figuren en la relació.
  
6. Obligacions del becari i acceptació de la beca
  
Els becaris estaran sotmesos a la normativa per la qual es regula l'estada en l'Institut d'estudiants i becaris establida per acords del Consell Rector de 14 d'abril de 1992 (DOGV núm. 1.816, d'01.07.1992) i 4 de novembre de 1994 (DOGV núm. 2.413, de 23.12.1994).
  
En qualsevol cas, l'acceptació de la beca, en les condicions de la convocatòria, suposarà les següents obligacions:
  
a) Incorporar-se a l'Institut i dedicar-se exclusivament i eficaçment a l'objecte de la beca; s'entendrà que si no s'hi incorpora, en la data que establisca la resolució d'adjudicació de la beca, es podrà considerar que renuncia a la beca.
  
b) Realitzar les funcions que li assigne l'investigador responsable de la direcció de la beca, amb el fi d'aconseguir el seu objectiu. Estes funcions hauran de realitzar-se durant l'horari de treball de l'IVIA.
  
c) Atendre's a les obligacions generals derivades de la normativa vigent sobre ajudes i subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
d) Guardar confidencialitat suficient sobre qualsevol informació novedosa derivada dels resultats obtinguts en el desenvolupament de la beca, resultats que en tot cas pertanyen per dret a l'IVIA.
  
e) No publicar cap article, ni remetre cap comunicació a qualsevol entitat o organisme sobre matèries relacionades amb el tema de la beca, sense la prèvia autorització de l'investigador responsable de la direcció d'esta, i en qualsevol cas fent constar expressament el patrocini de l'IVIA.
  
7. Caràcter de les beques
  
Estes beques no establixen cap relació laboral entre les persones beneficiàries i l'IVIA, ni implica per part de l'Institut cap compromís quant a la posterior incorporació de les persones beneficiades a la seua plantilla de personal.
  
8. Incompatibilitat de la beca
  
Ja que l'objectiu de les beques és la formació dels beneficiaris, no podran ser beneficiaris d'estes els qui hagen gaudit prèviament d'una altra beca de característiques anàlogues en l'IVIA.
  
El benefici d'estes beques és incompatible amb qualsevol altra retribució o ajuda.
  
ANNEX II
  
Bases de la convocatòria de beques de formació de titulats de grau mitjà.
  
1. Objectiu de les beques
  
L'objectiu de les beques de formació de titulats de grau mitjà és l'especialització en tècniques concretes mitjançant la seua participació en treballs d'investigació en l'IVIA.
  
2. Requisits
  
Per a optar a estes beques serà necessari:
  
- Ser espanyol o tindre la nacionalitat d'un dels estats membres de la Unió Europea.
  
- Estar en possessió del títol d'Enginyer Tècnic o Diplomat. Els títols obtinguts en l'estranger o en centres espanyols no oficials hauran de ser convalidats i hauran d'acreditar-se en el termini de presentació de sol·licituds.
  
3. Criteris d'avaluació
  
Cada comissió valorarà, per a la selecció dels candidats, els següents aspectes:
  
- Expedient acadèmic general, atorgant fins un màxim de 2 punts.
  
- Qualificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el dit tema, atorgant fins un màxim de 2 punts.
  
- Coneixement d'idiomes relacionats amb la literatura científica del tema objecte de la beca, valorat per certificació acadèmica o per estada en països on la dita llengua siga idioma oficial, atorgant fins un màxim d'1 punt.
  
- Experiència prèvia i cursos d'especialització relacionats amb el tema de la beca, atorgant fins un màxim de 3 punts.
  
- Altres mèrits acadèmics, científics o d'investigació, atorgant fins un màxim de 2 punts.
  
Per a la millor avaluació d'este apartat, així com el de coneixement de l'idioma, la comissió avaluadora podrà convocar aquells candidats que considere oportú per a realitzar una entrevista personal.
  
4. Dotació de les beques
  
La dotació de les beques de formació de titulats de grau mitjà serà inicialment de 841,42 euros bruts mensuals; les beques inclouran una assegurança combinada d'accidents individuals, intervenció quirúrgica i hospitalització.
  
5. Duració de les beques
  
Les beques es concediran per un any. Estes beques no seran prorrogables. L'inici de les beques serà en la data que s'indique en la resolució de concessió.
  
6. Substitucions
  
Les renúncies o les baixes que es produïsquen entre els becaris de nova concessió dins dels tres primers mesos, comptats des de l'inici de la beca, podran ser cobertes amb l'adjudicació de les vacants als suplents que figuraran en la resolució de concessió, per l'orde establit en esta.
  
La presidenta de l'IVIA resoldrà l'adjudicació de les substitucions, a proposta del director de l'IVIA, amb l'informe favorable previ de l'investigador responsable de la direcció de la beca.
  
Als efectes de duració de la beca, i en el cas de les substitucions, el període de temps durant el qual el renunciant ha gaudit de la beca, serà irrecuperable.
  
ANNEX III
  
Bases de la convocatòria de beques de doctorat.
  
1. Objectiu de les beques
  
L'objecte de les beques de doctorat és la formació de titulats universitaris mitjançant la realització de tesis doctorals en l'IVIA.
  
2. Requisits
  
Per a optar a estes beques serà necessari:
  
- Ser espanyol o tindre la nacionalitat d'un dels estats membres de la Unió Europea.
  
- Estar en possessió del títol de Llicenciat o Enginyer Superior. Els títols obtinguts en l'estranger o en centres espanyols no oficials hauran de ser convalidats i hauran d'acreditar-se dins del termini de presentació de sol·licituds.
  
3. Criteris d'avaluació
  
Cada comissió valorarà, per a la selecció dels candidats, els següents aspectes:
  
- Expedient acadèmic general; atorgant fins un màxim de 3 punts.
  
- Qualificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el dit tema; atorgant fins un màxim de 3 punts.
  
- Coneixement d'idiomes relacionats amb la literatura científica del tema objecte de la beca, valorat per certificació acadèmica o per estada en països on la dita llengua siga idioma oficial, atorgant fins un màxim d'1 punt.
  
- Experiència prèvia i cursos d'especialització relacionats amb el tema de la beca, atorgant fins un màxim de 2 punts.
  
- Altres mèrits acadèmics, científics o d'investigació, atorgant fins un màxim d'1 punt.
  
Per a la millor avaluació d'este apartat, així com el de coneixement de l'idioma, la comissió avaluadora podrà convocar aquells candidats que considere oportú per a realitzar una entrevista personal.
  
4. Dotació de les beques
  
La dotació de les beques de doctorat serà inicialment de 961,62 euros bruts mensuals; les beques inclouran una assegurança combinada d'accidents individuals, intervenció quirúrgica i hospitalització i el pagament de les taxes acadèmiques de cursos de tercer cicle.
  
5. Duració de les beques
  
Les beques es concediran, inicialment, per un any, i es podran prorrogar per períodes anuals fins un màxim de quatre anys. L'inici de la beca serà en la data que s'indique en la resolució de concessió.
  
6. Substitucions
  
Les renúncies o les baixes que es produïsquen entre els becaris de nova concessió dins dels tres primers mesos, comptats des de l'inici de la beca, podran ser cobertes amb l'adjudicació de les vacants als suplents que figuraran en la resolució de concessió, per l'orde establit en esta.
  
La presidenta de l'IVIA resoldrà l'adjudicació de les substitucions, a proposta del director de l'IVIA, amb l'informe favorable previ de l'investigador responsable de la direcció de la beca.
  
Als efectes de duració de la beca, i en el cas de les substitucions, el període de temps durant el qual el renunciant ha gaudit de la beca, serà irrecuperable.
  
7. Interrupció
  
La presidenta de l'IVIA podrà concedir la interrupció temporal de gaudi de la beca a petició raonada de l'interessat, sense percepció econòmica i amb la conformitat expressa de l'investigador responsable de la direcció de la beca i del director de l'IVIA.
  
Durant la interrupció, el becari serà donat de baixa en les respectives pòlissa d'assegurança.
  
Sols en aquelles interrupcions ocasionades per força major o per maternitat es podrà recuperar el període interromput, sempre que les disponibilitats pressupostàries ho permeten.
  
Les interrupcions per causa d'incompatibilitat de percepcions no podran ser superiors a sis mesos en el transcurs de la beca i les seues possibles renovacions.
  
8. Renovacions
  
Les condicions de les renovacions es regiran per les bases d'esta convocatòria.
  
L'interessat haurà de presentar, a la direcció de l'IVIA, l'imprés normalitzat, que inclourà:
  
a) Un informe del becari sobre el treball realitzat i els resultats obtinguts durant l'últim any de la beca.
  
b) El pla de treball de l'any per al qual es demana la renovació, amb el vistiplau de l'investigador responsable de la direcció de la beca.
  
c) Un informe de l'investigador responsable de la direcció de la beca i del cap del departament corresponent, en el qual s'avaluarà el treball realitzat.
  
La presentació d'esta documentació haurà de realitzar-se amb 15 dies d'antelació a la finalització de cada període de concessió.